Diari Oficial de la Generalitat Valenciana


Sumari del DOGV 6304, del 06-07-2010 (2010/7726)

ORDE JUS/1724/2010, de 17 de juny, per la qual e es publica la relació definitiva d'aprovats del procés selectiu per a l'ingrés, pel sistema general d'accés lliure, en el Cos Nacional de Metges Forenses.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6304

Data del DOGV
:   06-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7726


Data del document
:   17-06-2010

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDE JUS/1724/2010, de 17 de juny, per la qual e es publica la relació definitiva d'aprovats del procés selectiu per a l'ingrés, pel sistema general d'accés lliure, en el Cos Nacional de Metges Forenses. [2010/7726]  
Finalitzades les fase d'oposició i de concurs de les proves selectives per a l'ingrés, pel sistema general d'accés lliure, al Cos Nacional de Metges Forenses, convocades per Orde JUS/3368/2008, d'11 de novembre (BOE del dia 24) i rebuda del Tribunal Qualificador la relació d'aspirants que han superat aquestes, aquest Ministeri, de conformitat amb el que disposa la base 6.6.1 de l'Orde JUS/3368/2008, d'11 de novembre (BOE del dia 24), ha acordat:  
Primer  
Fer pública la relació d'aspirants que han superat les proves selectives, que figura en l'annex II d'aquesta orde.   
Segon  
En el termini de 20 dies naturals, comptadors des de l'endemà de la publicació d'aquesta orde en el Boletín Oficial del Estado, els aspirants que figuren en el citat annex II, presentaran en el Registre General d'aquest Ministeri, plaça Jacinto Benavente, número 3, codi postal 28555, de Madrid, la documentació següent:  
a) Dues fotocòpies del document nacional d'identitat.  
b) Fotocòpia acarada del títol de Llicenciat en Medicina o certificat acadèmic acreditatiu de tindre aprovades totes les assignatures que el capaciten per a l'obtenció del títol, acompanyant el resguard justificatiu d'haver abonat els drets per a l'expedició del títol.  
En el supòsit de titulacions obtingudes a l'estranger, haurà de presentar-se fotocòpia acarada de la documentació que acredite la seua homologació.   
c) Declaració jurada de no trobar-se comprés en causa d'incompatibilitat, ni estar inhabilitat per a l'exercici de funcions públiques, en via disciplinària o judicial, ni haver estat separat mitjançant procediment disciplinari de cap dels cossos al servei de qualsevol de les administracions públiques, llevat que haguera estat rehabilitat (annex I).  
d) Certificat mèdic acreditatiu de no patir cap malaltia, ni defecte físic, que l'impossibilite per a l'exercici de la funció de Metge Forense, expedit pel Facultatiu de Medicina General de la Seguretat Social, que corresponga a la persona interessada.  
Els aspirants que tinguen la condició de discapacitats, amb grau igual o superior al 33 per 100, hauran de presentar certificat dels òrgans competents del Ministeri de Sanitat i Política Social o, si fa al cas, de la comunitat autònoma corresponent, que acredite tal condició i la seua compatibilitat funcional per a exercir les tasques pròpies del Cos Nacional de Metges Forenses, llevat que ho haguera presentat ja juntament amb la sol·licitud de participació.  
Els aspirants que tingueren la condició de funcionaris públics estaran exempts de justificar aquelles condicions i requisits ja demostrats per a obtindre el seu anterior nomenament, però hauran de presentar certificat del ministeri i organisme de què depenguen, pel qual acredite la seua condició i requisits per a ser nomenat funcionari del Cos Nacional de Metges Forenses de l'administració de justícia.   
e) El Certificat de Penals serà aportat d'ofici per la Secretaria d'Estat de Justícia, d'acord amb el que preveu l'article 35. f), de la Llei de Règim Jurídic de les Administracions Públiques i del Procediment Administratiu Comú.  
Els qui dins del termini fixat, i llevat de causa de força major, no presentaren la documentació, o de l'examen d'aquesta, es deduïra que no tenen algun dels requisits establits, no podran ser nomenats funcionaris en pràctiques i quedaren anul·lades les seues actuacions, sense perjudici de la responsabilitat en què hagueren pogut incórrer per falsedat en la sol·licitud inicial.   
Tercer  
Els aspirants presentaran l'anterior documentació amb un escrit, en què figure: cognoms i nom, número de document nacional d'identitat, cos a què accedeixen, àmbit territorial, número d'orde obtingut i telèfon de contacte; per tal d'agilitar la identificació en la revisió de documents.  
Quart  
Contra la present orde podrà interposar-se recurs potestatiu de reposició, davant d'aquest departament, en el termini d'un mes o contenciós administratiu davant dels jutjats centrals contenciosos administratius, en el termini de dos mesos. El termini, en ambdós casos, es comptarà a partir de l'endemà de la seua publicació en el Boletín Oficial del Estado.  
Madrid, 17 de juny de 2010.- El ministre de Justícia, p. d. (Orde JUS/3770/2008, de 2 de desembre), la directora general de Relacions amb l'administració de Justícia, Caridad Hernández García.  
ANNEX I  
(Nom i cognoms) ..., amb domicili a ..., de ... anys d'edat, amb document nacional d'identitat número ..., declara sota jurament o promesa, a l'efecte de ser nomenat funcionari del Cos Nacional de Metges Forenses, que no ha estat separat del servei de cap de les administracions públiques, i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat, establides en les disposicions orgàniques.  
..., ... d ... de 2010  
El/la declarant  
A N N E X II   
TRIBUNAL QUALIFICADOR ÚNIC DE L'OPOSICIÓ DE METGES FORENSES, CONVOCADA  
POR RESOLUCIÓ D'11 DE NOVEMBRE DE 2008 (BOE DE 24 DE NOVEMBRE DE 2008)  
RELACIÓ D'APROVATS EN LES FASES DE CONCURS I OPOSICIÓ.  
  
  
A N E X O II   
TRIBUNAL CALIFICADOR UNICO DE LA OPOSICION DE MEDICOS FORENSES CONVOCADA  
POR RESOLUCION DE 11 DE NOVIEMBRE DE 2008 (B. O. E. DE 24 DE NOVIEMBRE DE 2008)  
RELACIÓN DE APROBADOS EN LAS FASES DE CONCURSO Y OPOSICIÓN.  
  
